Νομοθετική ρύθμιση για τη συνέχιση καταβολής του επιδόματος επικίνδυνης και ανθυγιεινής εργασίας

7 Φεβρουαρίου 2019

Γραφείο Τύπου

Υπουργείου Υγείας

**Δελτίο Τύπου**

Αθήνα, 7 Φεβρουαρίου 2019

Το αμέσως επόμενο διάστημα επίκειται νομοθετική ρύθμιση από το Υπουργείο Οικονομικών η οποία θα προβλέπει τη συνέχιση της καταβολής του επιδόματος επικίνδυνης και ανθυγιεινής εργασίας, πέραν της 28ης Φεβρουαρίου 2019, σε όλους τους δικαιούχους, όπως προβλέπεται στο άρθρο 396 παρ. 12 του ν 4512/2018.

Αμέσως μετά την ψήφιση  της ρύθμισης θα ακολουθήσει σχετική εγκύκλιος από τον υπουργό Υγείας, Ανδρέα Ξανθό. Κατά συνέπεια, **στο ενδιάμεσο χρονικό διάστημα** **δεν διακόπτεται  η καταβολή του επιδόματος** σε όσους το λαμβάνουν μέχρι σήμερα.

Το υπουργείο Υγείας έχει διαβεβαιώσει κατ΄ επανάληψη τους εργαζόμενους στο ΕΣΥ, ότι όχι μόνο δεν συζητείται η κατάργηση του επιδόματος ανθυγιεινής εργασίας, αλλά προωθείται η διεύρυνση των κατηγοριών που το δικαιούνται με επιπλέον επαγγελματίες υγείας που αδιαμφισβήτητα εντάσσονται σε καθεστώς ανθυγιεινής εργασίας.